- Hindi News
- National
- तंवर गुट ने कांग्रेसी विधायकों के खिलाफ पास किया निंदा प्रस्ताव, अनुशासनात्मक कार्रवाई करने की
तंवर गुट ने कांग्रेसी विधायकों के खिलाफ पास किया निंदा प्रस्ताव, अनुशासनात्मक कार्रवाई करने की मांग
पूर्वसीएम भूपेंद्र हुड्डा गुट से निबटने के लिए कांग्रेस विधायक दल की नेता किरण चौधरी और प्रदेशाध्यक्ष अशोक तंवर ने साझा रणनीति तय की है। अब तक किरण चौधरी पर आरोप लग रहे थे कि वे मिली हुई हैं, इसलिए सरकार के खिलाफ नहीं बोल रही हैं। पिछले दिनों करनाल में उन्होंने मुख्यमंत्री को ईमानदारी का सर्टिफिकेट दे दिया था। अब तंवर और किरण ने मौजूदा भाजपा सरकार के करप्शन को आक्रामक रूप से उजागर करने का फैसला किया है। यही वजह है कि गुड़गांव में ग्वाल पहाड़ी मामले को सीएलपी किरण चौधरी पिछले 4 दिन से लगातार उठाने की कोशिश कर रही हैं, लेकिन सफलता नहीं मिल रही थी। अब इस मुद्दे पर कांग्रेस 7 मार्च को केवल विधानसभा का घेराव करेगी, बल्कि प्रदेशभर में पार्टी के प्रमुख कार्यकर्ता सरकार का करप्शन उजागर करेंगे।
चंडीगढ़ स्थित पार्टी कार्यालय में गुरुवार को प्रदेशाध्यक्ष अशोक तंवर ने पदाधिकारियों और प्रमुख कार्यकर्ताओं की मीटिंग बुलाई। इस मीटिंग में हुड्डा समर्थक विधायकों के खिलाफ निंदा प्रस्ताव पारित किया गया। सर्वसम्मति से पारित प्रस्ताव में कहा गया है कि पार्टी के कुछ विधायकों ने प्रेस कांफ्रेंस में तंवर और किरण को पद से हटाने की बात कही, जो निंदनीय है। प्रस्ताव में पार्टी हाईकमान से अनुरोध किया गया है कि पार्टी विरोधी बयान देने के लिए इन विधायकों के खिलाफ अनुशासनात्मक कार्यवाही की जाए। किरण चौधरी भी इस मीटिंग में थोड़ी देर से पहुंची। सूत्रों के मुताबिक तंवर ने समर्थकों को भरोसा दिलाया कि वे अभी पद से नहीं हटने वाले हैं। कार्यकर्ता फ्रंट फुट पर खेल सकते हैं। तंवर ने कहा कि पार्टी प्रधान का कार्यकाल 3 साल ही होने की बात प्रचारित की जा रही है। जबकि यह सही नहीं है। कार्यकाल अब 5 साल हो चुका है। हाईकमान इसे कम या ज्यादा भी कर सकता है। इसके लिए पूर्व प्रदेशाध्यक्ष फूलचंद मुलाना के 7 साल के कार्यकाल का हवाला भी दिया गया।
tgl_Latn sot_Latn hin_Deva hin_Deva hin_Deva hin_Deva